Publication: Magyar Közlöny
Issue: MK-2010-109 (Year: 2010, Number: 109)
Era: contemporary
Section: A közoktatásról szóló 1993. évi LXXIX. törvény (a továbbiakban: Köot.) 88. § (6) bekezdése helyébe a következõ
Paragraph Index: 100

A közoktatásról szóló 1993. évi LXXIX. törvény (a továbbiakban: Köot.) 88. § (6) bekezdése helyébe a következõ rendelkezés lép: „(6) A helyi önkormányzat a közoktatási intézményét, illetve egyes szolgáltatás ellátását – részben vagy egészben – akkor szüntetheti meg, közoktatási intézményét akkor szervezheti át, ha az adott tevékenységrõl, szolgáltatásról továbbra is megfelelõ színvonalon gondoskodik oly módon, hogy annak igénybevétele a gyermeknek, tanulónak, szülõnek nem jelent aránytalan terhet. Ennek eldöntéséhez be kell szerezni a fõvárosi, megyei önkormányzat – fejlesztési tervre épített – szakvéleményét. A helyi önkormányzat közoktatási szakértõ véleményét köteles beszerezni tervezett intézkedésének véleményezése céljából. A közoktatási szakértõnek abban a kérdésben kell állást foglalnia, hogy a javasolt megoldás biztosítja-e az adott tevékenység, szolgáltatás e bekezdésben meghatározottak szerint történõ további ellátását. A szakértõ véleményét a fõvárosi, megyei önkormányzat részére – a szakvélemény megkérésével egyidejûleg – meg kell küldeni. A független közoktatási szakértõ személyére – a helyi önkormányzat megkeresésére – a közoktatási feladatkörében eljáró oktatási hivatal tesz javaslatot.”

Source: https://magyarkozlony.hu/hivatalos-lapok/6f2f370c2e739c9642d0f3e34417dfa4c53b3051/dokumentumok/d2a1e50277338b06c3b8fd701fbb644914f00ab7/letoltes